Kadar želimo na naše vozilo namestiti pnevmatike drugačnih dimenzij, kot so zapisane v homologacijskem kartončku, potem jih moramo homologirati. Homologacijo lahko opravimo pri pooblaščenem ponudniku tehničnih pregledov in homologacij vozil, vendar moramo pred tem opraviti poizvedbo pri proizvajalcu vozila. Ta nam izda certifikat iz katerega je razvidno, da so izbrane pnevmatike ustrezne za naše vozilo.